Република Србија

 ОПШТИНА ГАЏИН ХАН

 Председник општине

 Број: /22-I

 Датум: 04.05.2022.године

 ГАЏИН ХАН

Извештај о стању безбедности саобраћаја на подручју општине

Гаџин Хан за период јануар-децембар 2021.године

На основу Закона о безбедности саобраћаја на путевима, Општинско веће подноси Скупштини Извештај о стању безбедности саобраћаја за период јануар-децембар 2021.годину.

На подручју општине Гаџин Хан, у периоду јануар-децембар 2021.године, догодиле су се укупно 15 саобраћајних незгода.

Број саобраћајних незгода у односу на 2020.годину је мањи, нема погинулих лица ни теже повређених и број лакше повређених је знатно мањи у односу на број у 2020.години. Укупни показатељи говоре о повећаној безбедности саобраћаја у 2021.години на територији општине Гаџин Хан.

 На државним путевима догодиле су се 13 саобраћајне несреће, док је на локалним путевима било 2 саобраћајне незгоде. У извештајном периоду није било погинулих и теже повређених особа а у 4 саобраћајне несреће укупно је 4 лакше повређених особа.

 Одржавање државних путева врши предузеће ПЗП-ТРЕЈС, док одржавање локалних путева врши ЈП „Дирекција за изградњу и комуналне делатности “општине Гаџин Хан .

У периоду зимског одржавања путева ПЗП-ТРЕЈС је редовно чистио исте уз проблем приоритета. Наиме по класификацији ЈП „Путеви Србије“, само деоница државног пута насеља Никола Тесла до Гаџиног Хана спада у први приотитет, где је предвиђено поред чишћења и посипање мешавином и сољу, док остали државни путеви спадају у трећу групу приотитета, где је предвиђено само чишћење , тако да долази до честе појаве леда и утабаног снега на коловозу.

У извештајном периоду, вршено је кошење траве сечење растиња и крпљење ударних рупа на државним путевима.

Државни путеви су у релативно добром стању, одговарајућег профила, без већих оштећења, са видно обележеном сигнализацијом, првенствено у пределу школа које се налазе у насељеним местима уз државне путеве.

Зимско одржавање локалних путева врши ЈП „Дирекција за изградњу и комуналне делатности“ општине Гаџин Хан, са два камиона опремљена раоницима и посипачима мешавине ризле и соли комбинованом машином и трактором.

У летњем режиму одржавања локалних путева било је кошења траве, растиња поред путева и крпљење ударних рупа.

Највећи део локалних путева негде око 2/3 , реконструисано је у протеклих петнаест година и у добром су стању, тако да је и безбедност задовољавајућа.

Путни правци Дуга Пољана-Миљковац и Гаџин Хан–Јагличје у потпуности су реконструисани и асфалтирани у целости. Реконструисане су и асфалтиране улице у Месним заједницама: Тасковићи, Гркиња и Топоница и урађена је рехабилитација пута у Горњем Драгољу у дужини од 1,5 км као и рехабилитација пута Тасковићи – Гаџин Хан.

 Саобраћајна сигнализација на свим путевима је релативно добра док је у зонама школа видно обележена.

 ПРЕДСЕДНИК

 Милисав Филиповић